السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله. لبيك وسعديك والخير كله في يديك. والشر ليس اليك. انا بك واليك تباركت وتعاليت
استغفرك واتوب اليك. اللهم صل على حبيب قلوبنا وطبيب قلوبنا محمد صلى الله عليه وسلم. ثم اما بعد يا ايها الناس ضرب مثل فاستمعوا له. رجل اعمال خارج كل يوم بيخرج وراه صفقات عظيمة جدا من صفقة لصفقة لصفقة. ما بيستريحش. في يوم خرج من صفقة لصفقة
صفقة عنده سفرية مهمة جدا هيعمل فيها صفقة كبيرة جدا. وهو على الطريق حصلت حادسة مروعة. في سواني طلبوا الاسعاف. الاسعاف جه فورا لازم يتنقل المستشفى حالا يتنقل المستشفى ياخده قرار فوري لازم اوضة العناية المركزة في سواني. لازم عشان يتلحق يدخل اوضة العناية المركزة. يتصلوا باهله يتصلوا بالناس. اهله ييجوا بسرعة
عايزين نشوفه ممنوع ممنوع ليه ؟ حياته في خطر. ده انا ابنه ده انا بنته ده انا مراته. ده انا ابوه ده انا امه ممنوع ليه ؟ حياته في خطر. ييجي اصحاب الصفقات ده
بيني وبينه صفقة بمليون جنيه. ده انا بيني وبينه صفقة بعشرة مليون جنيه ممنوع ليه؟ حياته في خطر. ييجي السكرتارية بتاعته ده فيه مواعيد خطيرة جدا بينه وبين وزراء. بينه وبين
قيادات عليا ازاي؟ ممنوع ليه؟ حياته في خطر. طول ما حياته في خطر ممنوع اي شيء لغاية ما الخطر يزول عنه. انت كده وانت كده قلبك في خطر. دينك في خطر. صلتك بالله في خطر. صحيفتك في خطر. كمية الزنوب اللي اتراكمت على قلوبنا. بتخلي قلوبنا في خطر. اخرتنا في خطر. احنا يا جماعة
محتاجين اسعاف على وجه السرعة. احنا يا جماعة محتاجين عناية مركزة على وجه السرعة. الامة كلها محتاجة رمضان على وجه السرعة. رمضان على وجه السرعة العناية المركزة الربانية اللي ربنا اداها لنا في خلال من عشرين ساعة لتلاتين ساعة رمضان جاي يا جماعة. في خلال ساعات اللي عاد بينا وبين رمضان عاد ساعات ما عدش
ايام اصلا ممكن بكرة المغرب يبقى اول ليلة في رمضان بازن الله سبحانه وتعالى. خلاص اصبحنا في وضع في غاية الخطورة. هندخل رمضان ازاي؟ هنستفيد من رمضان ازاي مروض العناية المركزة بيدخل ازاي في غيبوبة ما هوش فايق تايه ما هوش حاسس بحاجة. بيدخل تحت العناية المركزة يخرج ماشي على رجليه. قادر يواجه الحياة
قادر يشتغل قادر ينتج. احنا الوقتي غيبوبة المعاصي لسة لافة قلوبنا. عشان كده يا اخوانا احنا محتاجين رمضان. يا ترى هنخرج من رمضان ازاي؟ هنخرج منه زي ما دخلناه ولا هنخرج فايقين هنخرج بعد هزه العناية الربانية المركزة. يا ترى واحوالنا ايه؟ رمضان على وجه السرعة. انا عايز انبهك ان كل حاجة دلوقتي في حياتنا في خطر
انت صحيفتك في خطر. انت اخرتك في خطر. انتم عارفين يا جماعة. رمضان يعني جنة او نار يا جماعة. جنة او نار. بس هو ده رمضان في كلمتين. جنة او نار
لما جبريل يقول للرسول عليه الصلاة والسلام من ادرك رمضان فلم يغفر له ابعده الله ابعده في النار. ابعده في النار ازاي؟ لان رمضان ده يا يدخلك الجنة يا تدخل
النار والعياذ بالله يبقى القضية في غاية الخطورة بقى. عشان كده ولله في كل ليلة عتقاء من النار. يعني ايه عتقاء من النار؟ يعني ييجي في القبر بتاعه عمل زنوب. الزنوب تحيط به من الاربع جهات خلاص. قبره هيتحول الى تابوت جمري يبقى عليه في هزه اللحزة. فيأتي رمضان يقول لأ ممنوع من الجهة الاربعة
ده اعتق من النار بسبب مرة رمضان اجتهد فيه. ييجي الواحد على الصراط اللي قدامه واللي وراه بتطلع السنة لهب تتقاذفهم وتقذفهم في قاع جهنم. فيه لسان لهب جاي عليه خلاص ليه عمل زنوب تستحقه انه ينزل؟ ييجي لرمضان لأ يرجعه تاني ليه؟ لانه اعتق من السنة اللهب دي بسبب
مرة اجتهد في ييجي وهو بيعرض على الله. ينظر عن يمينه فلا يرى الا ما قدم. شماله لا يرى الا ما قدم. بين يديه لا يرى الا النار. خلاص هيعمل ايه
هيقف في النار بسبب زنوبه لأ ييجي رمضان. حجاب بينه وبين النار. ده اجتهد في ده اعتق من النار بسببي. ييجي في العرض على النار والخرائط كلها معروضة على النار ولفح جهنم رهيب. بيشوي الوجوه لواحة للبشر. بتلوحهم بتشوي جلودهم ووجوههم والعياذ بالله. ييجي هو هيتعرض للحر ده هييجي
رمضان يحجبه. ليه؟ لانه مرة اجتهد في رمضان. ليه ما يبقاش ده رمضان بتاع حياتنا كلها يا جماعة؟ ليه ما يبقاش رمضان ده اللي هنعتق فيه يا جماعة ليه ما يبقاش رمضان ده على وجه السرعة؟ اللي هيجي ينقز اخرتنا. اخرتك في خطر. خد بالك
وما يغني عنه ما له اذا تربى. مشهد التردي الرهيب. لما الواحد شافه مرة في فيلم من الافلام لما جه صقر وحط يعني غزال تحت ابو ظبي تحت جناحيه من قمة جبل رفعه وسابه. الزبي قعد يقع وكل ما يقع على صخر عضمه يتكسر جمجمته تتكسر. ضلوعه تتكسر لغاية ما
نزل في سفح الجبل جسة هامدة وليمة للصقر جاهزة خلاص ليه؟ هو ده التردي. السقوط من على جبل مع التحطم والعياذ بالله. هيغني عن الانسان ايه الكسل اللي كسبه وعايزين ننشط عايزين ننشط رجالة عايزين ننشط يا امة محمد. عايزين رمضان ده يغير حياتنا ويغير حياة الامة. عايزين رمضان على وجه السرعة فعلا عناية مركزة
لامة محمد كلها للمليار وربعميت مليون مسلم اللي على وجه الارض. يدخلوا العناية دول يخرجوا غير ما دخلوا خالص. يا جماعة انتم عارفين يعني ايه جنة؟ عارفين يعني ايه لو فتحت ابواب الجنة فلم يغلق منها باب. عارفين ليه ليه ربنا بيفتح لنا ابواب الجنة في رمضان؟ عشان تعسع للجنة وانت تراها. كانك
الجنة اهي قدامك تلاتين يوم. المهمة ممكنة بازن الله يا جماعة. المهم مش مستحيلة. الصراط اهو هتقدر تعبر على الصراط وتجري على باب في خلال تلاتين يوم توصل ولا لأ ؟ اعزم قصر في العالم اهو. الباب بتاعه مفتوح اهو. تلاتين يوم يا رجالة. اللي هيطلع يجري وهيلحق باب القصر قبل ما يتقفل بعد تلاتين
يوم هياخد القصر لنفسه. مين اللي يجري وياخد قصور الجنة اللي بابا مفتوحة؟ وانهار الجنة اللي ابوابها مفتوحة وروضات الجنة اللي ابوابها مفتوحة. مين يلحق كنوز الجنة قبل ما ده بيتقفل. مين يلحق كنوز الجنة؟ قبل ما الموضوع ينتهي. مين يلحق كنوز الجنة؟ قبل ما رمضان يخلص والتلاتين يوم يخلصوا. ربنا بيشوقنا اهو
الجنة مفتوحة قدامكم شايفينها؟ يلا اجروا بقى. اجروا وانتم كلكم شوق اليها. كان في بلد مثل من الامثلة بلد من البلاد. وكانوا بيعينوا والي بس كان لهم شرط ان الوالي اللي هيتعين هيتعين سنتين بس. وبعد السنتين هيطرد برة البلد يفتحوا الباب ومع السلامة. طب ده برة البلد دي فيه سحرة وما لناش دعوة. فيه
ما لناش دعوة في وحوش ما لناش دعوة. اللي هيرضى يمسك مركز الوالي ما لناش دعوة به بعد السنتين. بس هو ممكن طول ما هو في السنتين. كل ما ييجي واحد فجأة بعد سنتين
عليه ايه ؟ خلاص انت هتطلع برة. طب انا ما استعدتش. ما لناش دعوة. طب سيبونا استعد للخروج برة. انا ما ليش دعوة. طب انا ما لحقتش ما لناش دعوة. احنا اديناك السنتين وانت
ممكن في البلد لغاية ما مرة من المرات ما حدش رضى ان هو يتولى الولاية في البلد. ما حدش راضي وبقت ازمة وما حدش راضي يتقدم. وكله خايف. طب نعمل ايه؟ ويطلع شاب
الشباب يقول انا همسك ولاية البلد. هتمسكها ازاي؟ انت عارف بعد سنتين هيحصل ايه؟ عارف. ويمسك ولاية البلد. ومن اول ليلة كل الناس تنام وهو ما ينامش. يجمع كل المهندسين
كل البنانين اللي في الولاية ويأمرهم انهم يحفروا نفق من جوة البلد لبراها. وكل ليلة هياخدهم الناس تنام وهو ما ينامش يسهر يشتغل. يقعدوا برة النهاردة يبنوا روضة جديدة برة. بكرة يخرجوا من النفق ويبنوا عمارة جديدة برة. برة بعده يخرجوا من النفق ويبنوا قصر جديد برة. لغاية ما خلى برة
دي جنة جنة احسن من المدينة مليون مرة. بعد سنتين جم عليه فجأة. يلا قال لهم انتم اتأخرتم ليه؟ ده انا مستنيكم من زمان. انا ما نمتش واستنيتكم من زمان
استعديت لكم اول ما فتحوا باب المدينة يقولوا له مع السلامة لقوا مدينة اروع مليون مرة من المدينة بتاعتهم. عارفين النفق دا ايه يا جماعة؟ النفق دا اللي نحفره عشان الاخرة عشان لما نخرج الاخرة ما نلاقيش غابات ونلاقي صحرا قاحلة. لأ نخرج الاخرة نلاقي جنة اعظم من الدنيا. الراجل ده اشتغل وانتبه وعمل
القنطرة اللي بين الدنيا والاخرة. هنحفر نفق في رمضان يا رجالة! هنحفر النفق في رمضان وهنفضل نبني في رمضان! عشان نروح للاخرة! نلاقي الاخرة جنة! اعظم من الدنيا مليون مرة
واعزم كمان هنحفر النفق في رمضان. رمضان هو النفق. يا ترى هنقدر نجتهد ولا لأ ؟ هنقدر نشتغل ولا لأ ؟ يا ترى بعد تلاتين يوم لما ربنا ينادي على اللي هينادو من ابواب
التمانية هتبقي منهم؟ يا ترى بعد تلاتين يوم. لما ربنا ينادي على اول زمرة هتدخل الجنة على هيئة القمر ليلة البدر. انت هتبقى منهم يا ترى يا جماعة هنبقى من الفائزين بالمقامات العلى من الجنة ولا لأ ؟ بعد المسابقة داهية. خدوا بالكم يا شباب. رمضان جنة او نار. جنة او نار. احنا في خطر صحيفتنا في
قطر نار النار يعني تخيل على بعد لأ الحديس بتاع رسول الله صلى الله عليه وسلم ان النار اشتكت لربنا يا رب اكل بعضي بعضا الواحد وقف قدام الحديس ده اكل بعضي بعضا
يعني ايه كده بقى انا اعرف ان النار تاكل خشب. النار تاكل حجر بس النار تاكل نار. النار من شدتها تأكل نار. ويا رب ده لسة في الدنيا. يا رب ده النار
لسة ما سعرتش يوم القيامة التسعير الاعظم. دا النار لسة في الدنيا مشد للاخرة. ما هيش بقوة النار بتاعة جهنم الشديدة في الاخرة. ازا كان من الوقت اكل بعضها بعض
امال بعد كده يحصل ايه؟ يا جماعة احنا عايزين ننتبه. دلوقتي اللي بيجي له ضربة شمس من الشمس وهي على بعد تلاتة وتسعين مليون ميل بيموت فيها اومال النار وهي بتلوح الناس والعياز بالله والشمس على بعد مين ؟ الناس هتعمل ايه يوم القيامة؟ يجب ان احنا ننتبه. يبقى انت اخرتك في خطر ورمضان على وجه السرعة
جاي عشان ينقز اخرتك. صحيفتك في خطر. انت عارف كم زنب لغاية دلوقتي اتكتب في صحيفتك؟ انت عارفة كم نكتة سودة لغاية الوقت اتطبعت على قلبك بسبب الزنوب. انتم عارفين
كم جبل زنوب لغاية دلوقتي مكتوب علينا يا جماعة؟ احنا محتاجين رمضان على وجه السرعة فعلا. فعلا عارفين كلمة رمضان يعني ايه ؟ رمضان جاية من الرمضاء الحر الحارق اللي الصخرة بتبقى مولعة تحط رجلك عليها رجليك تتحرق. لان رمضان بيحرق الزنوب. رمضان بيحرق الزنوب من الصحيفة. يبقى احنا
محتاجين رمضان على وجه السرعة. انت قلبك في خطر. قلبك في خطر. النكت السوداء اللي على القلب ديت خلاص يا جماعة. كفاية زنوب لغاية دلوقتي. انت لو سبت فازة في مكانها
في مكانها تلات تيام من غير ما تلمعها بيجي عليها التراب. قلبك لو ما شغلتوش في الطاعة هييجي عليه الرن. حتى لو ما عملتش معصية. الران اللي على قلوبنا ده هيروح ازاي
قلوبنا في خطر. الراجل اللي اتحط له بطاقة فيها لا اله الا الله. في كافة الحسنات طيشت تسعة وتسعين سجل سيئات. الراجل ده كان قلبه فيه ايه وبيقول لا اله الا الله. قلبك فيه ايه وانت بتسجدي لربنا؟ قلبك فيه ايه وانت بتقرا القرآن. قلبك هيبقى فيه ايه وانت صايمة
قلبك هيبقى حالته ايه وانت واقف في التراويح قلبك. احنا احنا عايشين ليه؟ احنا عايشين عشان الجنة. ايوة اهي ربنا جابها لنا اهو في التلاتين يوم دول. احنا عايشين عشان ننجو من النار اهو. ربنا جاب لنا الشهر اللي هننجو فيه من النار بازن الله. احنا عايشين عشان نبقى من السابقين والفائزين
اهو الفرصة اتفتحت اهي. كل احلام حياتنا لو عملنا دراسة جدوى ملخصة في الشهر ده. يلا يا رجالة عايزين السنة دي نبقى قتلة رمضان. يعني ايه قتلة رمضان؟ ايه قتل رمضان ديت ؟ البراء بن مالك في غزوة اليمامة لما الحصن اتقفل في حديقة الموت اربعين الف مرتد
هو الحصن. ولازم الحصن يتفتح. البراءة قال لهم هنعمل ايه؟ ارموني من فوق الباب. ادخل جوة وسط وسط المرتدين افتح لكم الباب. ازاي يا براء؟ الباب ده لازم يتفتح مقتيل الباب النهاردة. قتيله هيتفتح يعني هيتفتح. حتى لو على جستي. انا عايزك تبقى قتيل نفسك في رمضان السنة دي. لازم هيتفتح
كان يتفتح بازن الله. لازم هتنقل يعني هتنقل. لازم اتغير يعني هتغير. لازم ايماني هيزيد يعني هيزيد. لازم رمضان ده يبقى نقلة حياتي. لازم رمضان ده هيبقى وجه على وجه السرعة اللي جاي يغير حياتي يفوقني يوقظني. حتى لو هابقى قتيل رمضان السنة دي. احد السلف كان بيقول ازا اتيتم
ولم تجدوني في الصف الاول في الصلاة فاطلبوني في المقابر. يعني ايه؟ يعني مش هيمنعني عن الصف الاول الا الموت. قل كده. لو ما لقتونيش في التراويح اطلبوني في المقابر. لو ما لقيتونيش في التهجد اطلبوني في المقابر. لو ما لقيتونيش في جلسات الضحى اطلبوني في المقابر. انا مش هيحول بيني وبين رمضان غير الموت. انا اطيل
السنة دي. انا قتيل السنة دي ان انا هنجو. لازم ننجو يا جماعة. لازم نفوق لازم نستيقظ بقى يا جماعة. ازاي؟ ازاي وصلونا للدرجة دي واحد بيمشي في الشارع بيبقى عقله يحصل فيه حاجة. ازاي يوصلوا شبابنا للدرجة دي؟ وصلوا ابائنا للدرجة دي ازاي؟ ازاي يوصلوا شبابنا؟ ازاي؟ انك تيجي تكلمه في الدين يقول لك انت
تطرف الدين بقى تطرف. وصلونا لدرجة ان البنات بقوا بيقولوا عايزين تطرف. والشباب بقوا بيعتبروا الدين قيود. وصلونا لدرجة ان الشاب اتكلموا في الدين يقول لك طب اضمن منين ان انا ابقى سعيد؟ يعني انت خايف من ربنا؟ وصلونا لدرجة انك تقول للشاب توب يقول لك مش قادر ما عدناش قادرين ننفز كلام مولانا وربنا سبحانه
ازاي؟ ازاي يخرجوا المشاهد دي؟ ازاي دي بقى مجتمع المسلمين؟ ودي نوادي المسلمين ودي وديت اعلام المسلمين. ازاي يا جماعة؟ ازاي وصلنا دي. ازاي وصلنا لدرجة ان شريط الاغاني باغلى من شروط الدين. علبة السجاير اغلى من شروط الدين. ازازة الزيت اغلى من شروط الدين
كيس السكر اغلى من شريط الدين. اي دنيا بقت اغلى من الدين عندنا. الدين بقى ارخص حاجة وابسط حاجة. واكتر حاجة الناس زاهدة فيها. واقل حاجة من الدنيا الدنيا بقت هي اغلى حاجة ازاي؟ ازاي ضحكوا علينا للدرجة دي؟ ازاي الشيطان مسخ قلوبنا للدرجة دي؟ عايزين نفوق. عايزين رمضان على وجه السرعة يفوق الامة كلها
يوقظ الامة كلها. ينقل الامة كلها اعظم نقلة في حياتها. قتيل نفس السنة دي في رمضان. قتيلها. السلف كانوا قبل رمضان بست شهور يقولوا يا يا رب بلغنا رمضان. بعده بست شهور يقولوا يا رب تقبل منا رمضان. يعني ايه؟ يعني لما يبقى عندك اتناشر عيل تشغلي حداشر منهم خدامين لواحد معناها
الواحد ده ايه ؟ اه شوفي بقى الواحد ده يبقى ايه ؟ ده امل حياتك هو كذلك يا جماعة. اهو رمضان ده كان عندهم امل حياتهم كلها. مشغلين الشهور كلها خدامين لرمضان. يعني رمضان ده احنا يعني مش هنسيب
الواحد في المليون ان رمضان ده ما يقبلش بازن الله سبحانه وتعالى. عايزين رمضان على وجه السرعة. احنا في خاطر امتنا في خطر يا جماعة. امتنا في خطر. احنا لما تيجي تشوف
دلوقتي احوال الفقراء والمساكين الناس اللي بترمي اللحمة في الزبالة. امتنا في خطر. احوالنا ايه! كنت لسة باتكلم مع احدى النساء الفضليات. جمعية خيرية والبتاعة الفقراء دلوقتي وصلت لدرجة ايه ؟ واحد راح احد الجمعيات قال لي يعني السيدة الفاضلة اللي قائمة على الجمعية قال لها انا النهاردة اي حد فقير هيجي لك حقق له
شف يتمنى ايه وانا احققه له. انا معي فلوس كتير جدا حققه له. دخلت اول واحدة. قالت له اي حد قال لها اي حد. دخلت اول واحدة. قال لها نفسك في ايه؟ قالت له ازاي؟ قال لها
اللي نفسك فيه انا هعمله لك. قالت له انا عايزة انبوبة بوتاجاز. قال لها ليه؟ قالت له انا بقى لي عشر سنين باحوش تمن بوتاجاز. جبته بعد تمان سنين تحويش. وبقى لي
سنتين مش عارف اطبخ عليه عشان عايزة انبوبة بوتاجاز وما عنديش انبوبة بوتاجاز. جاب للجمعية عشرين بوتاجاز. دخلت اللي بعدها. قال لها نفسك في ايه ؟ اتمني قالت له انا نفسي في تلاجة. قال لها ليه ؟ قالت له انا عندي اربع اولاد كلهم متخلفين عقليا. بحط لهم الاكل الفيران بتيجي تاكله. باخاف على انا عايزة تلاجة
حافظ فيها على اجل ولاد الاربعة اللي عندهم تخلف عقلي في هذا المرض. جاب للجمعية عشرين تلاجة. دخلت التالتة بيقول لها انت عايزة ايه؟ قالت له يعني قال لها انا انا هعالج اي امنية انت تطلبيها. قالت له اي حاجة اطلبها قال لها اي حاجة تطلبيها. قالت له انا عايزة فرخة. عايزة ايه؟ قالت له عايزة فرخة
فرخة الراجل قعد انهار من البكاء عايزة فرخة ازاي ؟ قالت له انا امي امها تعبانة ومحتاجة ان هي تاكل تشرب شوربة وتاكل ما لقتش معها تمن فراخ جابت لها عضم فرخة وعملت لها عليه شوربة. ونفسها انها تطبخ لامها فرخة. في شوية شوربة عشان تشربهم. تخيل! سبحان الله العظيم
جاب لك يا اخوانا انتم انتم مش متخيلين الفقر وصل لدرجة ايه! ده ناس من وسطنا. لو محمد ابن عبدالله عليه الصلاة والسلام وسطنا وشاف اغنيا بالمنظر اللي بقى عندنا وفقراء بالمنزر اللي بقى عندنا. الوقتي المجتمع بتاعنا مجتمعين. ناس مش عارفة تجيب الفلوس ازاي. وناس مش عارفة تصرف الفلوس ازاي
مشكلتها ازاي تجيب الجنيه؟ وناس مشكلتها تصرف في ايه الالوف المؤلفة؟ الفقرا دول في رقبة مين يا جماعة؟ في رقبة مين ؟ احدى النساء القائمين على جماعة خيرية لبست نقاب وقعدت وسط الستات تشوف الستات الفقرا دول وهم بيوزعوا المعونات. بيدحكوا علينا. بياخدوا فلوس وبينصبوا علينا. الستات دول ايه؟ فسمعت حوار ما بين
انتم بتتكلموها مع بعض. واحدة قالت لها انا ولادي مقطعيني. قالت لها ليه ؟ قالت لها عايزين ياكلوا بطاطس محمرة. هاجيب لهم زيت منين ؟ وهاقليها لهم ازاي ؟ ولاد
ثوم في بطاطس محمرة مش عارفة اجيبها له. قالت لها اسكتي انا انا باجيب يهزيت من الزيت المحروق ده اللي بتاع الطعمية اللي جنبنا بيبقى خلاص اتحرق بعدها. اليوم بتاع
نجيب شوية زيت محروق احط نقطتين على الفول. احط نقطتين على المش احسن يحرق صدرهم من الحرقان بتاع المشط. تخيلوا يا اخوانا ده ده حوار الفقراء مع بعض. مش عارفين يجيبوا
بطاطس محمرة. مشكلة عندهم انهم يقلوا بطاطس لولادهم. مشكلة. مشكلة خطيرة يا امة محمد. امة محمد في خطر. امة محمد في خطر لو ما انتبهناش ودي مشكلة الدين. دي مشكلة في الدنيا. لسة مشكلة الدين. الناس اللي مش عارفة حاجة عن دين ربنا. الناس اللي ما سمعتش دين. نص المجتمع الوقتي اللي ما يعرفش حاجة عن الدين. الواحد بيمشي في
فرح بيحس ان احنا بقينا مجتمعين يا جماعة. مجتمع بيتفرج على القنوات الدينية وبيحضر في الجمعية الشرعية ومساجد التوحيد في خطبة الجمعة. وهو مرتاح ومراته منقبة او هو ملتزم ومراته
ملتزمة محب للدين بيروح جامعات خيرية ونص تاني ما يعرفش حاجة نهائي عن الواقع ده. ما يعرفوش يعني يعني مش عرفوا ورفضوا هو مش عارف اصلا ان فيه واقع زي ده ما يعرفش ان فيه قنوات دينية اصلا. واحد يقول معقولة! معقولة مين يا جماعة بس! احنا عايزين يقظة. عايزين ثورة ايمانية. عايزين نجتهد في
على الناس في رمضان قدر الوسع نوصل الدين للناس. نوصل الدين للناس يا جماعة. ايه يعني يا اخي لو جبت الف جنيه من فلوسك وجبت بقى شرايط دينية عن التوبة ووزعتها
الناس ولا على الميكروباصات ولا على العربيات السبعة راكب ولا على المواصلات ايه يعني يا جماعة؟ هيحصل ايه لو انفقنا لدينا؟ ولو انفقنا الفقراء امة محمد رمضان على وجه السرعة. رمضان على وجه السرعة. اول فكرة في درس الليلة. ان رمضان ده العناية المركزة اللي ما ينفعش تروح. تلاتين يوم عناية مركزة
تخرج منها في ايه ؟ تخيل معي. تخيل لو تخيل لو انت بتتفرج على برنامج فيه احد القنوات مهم جدا وانت متابعه شديد. فجأة الانسان اتقطع. وفجأة جه اتنشر اخبار
وفجأة جه مزيع الاخبار بيقول نبأ عاجل وهام. كل الناس اتشددت. بتشوف ايه النبأ العاجل؟ قال فيه احتمال زلزال عشرة ريختر يضرب امريكا في خلال امريكا تتضرب بزلزال عشرة ريختر اعلى قوة لزلزال على وجه الارض. الناس كلها هتعمل ايه؟ هتفرح طبعا. انا جاي الليلة عشان اقول لكم خبر اخطر من كده. جاي الليلة عشان
كلكم في خلال اربعة وعشرين ساعة زلزال عشرة ريختر هيضرب جدار الغفلة اللي حوالين قلبك. في خلال اربعة وعشرين ساعة زلزال عشرة ريختر هيضرب صلة الضعيفة اللي بينك وبين كتاب الله والقرآن. في خلال عشر اي في خلال اربعة وعشرين ساعة. زلزال عشرة ريختر هيضرب الامة كلها. يفوقها من الغفلة اللي هي فيها
هيضرب شياطين الانس والجن اللي ماليين امة محمد دلوقتي. في خلال اربعة وعشرين ساعة زلزال عشرة ريختر هيضرب السيئات اللي مالية صحائفنا. يدمرها وينسفها في خلال اربعة وعشرين ساعة زلزال رمضان. رمضان عشرة ريختر يا جماعة. عايزين رمضان السنة دي يبقى عشرة ريختر. رمضان زلزال يزلزلنا. انا عايز
رمضان ده هتاخدي فيه السنة دي امتياز مع مرتبة الشرف. انا عايز رمضان السنة دي تخرج منه بقلب جديد. انا عايز رمضان زلزال يزلزل قلوبنا وحياتنا لما مصر اتضربت بزلزال خمسة ريختر من كزا سنة. الناس ما فاقتش. وما اتغيرتش. الناس عايزة زلزال اقوى. زلزال رمضان اقوى من اي زلزال. هو اللي
غيرنا وهيفوقنا. عايزين نفوق. انا باحس زي ما في الجيش كده اللوا يقول جنود انتباه. يقوم كله ينتبه. انا باحس ان رمضان كل سنة بييجي يقول امة محمد انتباه يقوم كله ينتبه. كله يقوم. كله يفوق. عايزين رمضان يزلزلنا. عايزين رمضان نبقى فيه زلازل. من الطاعة ومن العبادة نخرج
انه اه اصل الزلزال بيقعد خمس سواني وبعد كده بيجيب الخساير بتاعته على على الابالسة والشياطين والعصاة. انما زلزال رمضان هيقعد تلاتين يوم. تلاتين يوم قلب بيتزلزل لغاية ما يتطهر. تلاتين يوم صلتك بالله بتتدعم. تلاتين يوم شياطين الانس والجن بتتزلزل لغاية ما تموت. تلاتين يوم سيئاتك في
الصحف بتتزلزل لغاية ما تتكسف وتزول. تلاتين يوم زلزال رمضان يا جماعة. زلزال. رمضان مش بس عناية مركزة. رمضان زلزال. زلزال. بيقول ان بيل جيتس اغنى راجل في العالم. لو وقع منه ورقة بميت دولار على الارض. لو وطى يجيبها يخسر اكتر من المية دولار. يا نهار ابيض ليه؟ لانه
وفي السواني دي اصلا بيكسب اكتر من الميت دولار. يعني ايه؟ يعني الكفرة عرفوا قيمة العمر. الكفار عرفوا قيمة الوقت. الكفار عرفوا قيمة كل لحظة في عمرهم. احنا ليه ما عرفنهاش؟ رمضان لو وقع منك شيك بمليون جنيه. لو وطيت تجيبه هتخسر اكتر منه. رمضان لو وقع منك
مليون جنيه ورق كدهو دولار مليون دولار ورق كدهو لو وطيت تجيبيهم هتخسرك فما بينهم عايزين نعرف قيمة عمرنا بقى. قيمة اللحزات الحرجة في حياتنا. قيمة اللحزات في حياتنا قيمة رمضان. قيمة زلزال رمضان اللي جاي عشان يفوقنا. يا جماعة خالد عايزين رمضان عشرة نفطر. خالد ابن الوليد في غزوة مؤتة تسع سيوف
في ايديه اتكسره وهو واقف صامت. صامت لغاية ما المعركة انتهت. انا عايزك يتكسر في ايدك تسع سيوف في رمضان دهوه. يتكسر في ايدك تسع سيوف وانت واقف صامت جاهد نفسك وما بتنسحبش ابدا. المرأة اللي عندها صرع اللي جت لرسول الله صلى الله عليه وسلم. تقول له يا رسول الله اني اصرع واتكشف. قال لها ان شئت
الله لك فشفاك وان شئت صبرت ولك الايه؟ ولك الجنة. تصبر قد ايه تصبر عمرها كله. انا باقول لكم يا جماعة باقول لكم بكلام النبي عليه الصلاة والسلام. مش اصبر عمرك كله اصبر
ولك الجنة. اصبر شهر ولك الجنة. شهر واحد نصبر على الطاعة ولنا الجنة بازن الله. سبحانه وتعالى. في غزوة تبوك الجيش خرج شهر جاعوا وعطشوا واتبهدلوا واستحملوا الرياح وسابوا الثمار ومشوا الف وخمسميت كيلو متر في الحر على رجليهم. واتسموا في الاخر جيش الامراء
جيش الامراء بتاع رمضان هينطلق يا جماعة. تلاتين يوم زي غزوة تبوك. غزوة رمضان. تلاتين يوم منطلقين الى الله. يا ترى هنعمل ايه يا ترى هنبقى فعلا قتلة نفسنا في رمضان السنة دي ؟ يا ترى هنجتهد ؟ الرماة على على جبل احد لما شافوا الدنيا وقالوا الغنيمة وطلعوا يجروا عليها ما خدوش الدنيا
ما تاخدوش حاجة. اوعي لو شفتي الدنيا في رمضان تنزلي من على جبل رمضان. اوعى لو شفت الدنيا في رمضان تنزل من على جبل رمضان. رمضان سلسلة جبال. جبل الصيام جبل
جبل الزكر جبل صنائع المعروف. جبل الدعوة الى الله جبل التهجد. احنا قاعدين نكافح لغاية ما في الاخر نبقى نوصل للقمم دي كلها ونبقى من اهل اما بعد رمضان. اوعى تنزل من على جبل رمضان. اوعي تنزلي من على جبل رمضان لو شفت اي دنيا عارضة لك. اوعوا يا جماعة. اوعوا يا اخوانا لاي دنيا. لو الوقت انا رحت لواحد
قلت له انا معي لك عقد عمل. قال لي عقد عمل برة؟ قلت له اه. قال لي بكم؟ قلت له بمليون جنيه. مليون جنيه لمدة ايه؟ لمدة شهر. مليون جنيه لمدة شهر؟ اه انا موافق. الله بس انت عندك امتحان
في الكلية بتاعتك لا لا لا هاجلها. الله! طب وانت عندك آآ شغل؟ لأ هاخد اجازة. ليه ؟ عقد بمليون جنيه. انا جاي لكم النهاردة مش عقد بمليون جنيه انا جاي لكم النهاردة عقد من الجنة. عقد بالجنة ربنا اشترى منك نفسك ومالك في رمضان. يديك الجنة موافقة ولا لا؟ موافق انك تبيع نفسك ومالك لله في رمضان بالجنة ولا لا
بابواب الجنة التمانية ولا لأ ؟ موافقين ولا لأ يا جماعة؟ موافقين على عقد الخطير ده ولا لأ يا اخوانا رمضان زلزال زلزال زلزال بيزلزل الغفلة اللي في قلوبنا الغفلة والكسل اللي في قلوبنا تجاه القرآن. زلزال هو الرسول لما قال ان الاية ان الاية خير من ناقة كوماء
الاية بالمصطلح الحديس احسن من عربية مرسيدس. ليه؟ لان العربية المرسيدس هتوصلك في الدنيا. انما الاية هتوصلك لربنا سبحانه وتعالى. العربية المرسيدس هتنقلي نقلة درجة في الدنيا وسط اهل الدنيا. انما الاية هتنقلك درجة في الجنة. عايزين نفوق يا جماعة. ده انت لما بتقراه بتقراه بس. قلبك بيتملى
والبيت بيتملى ملايكة والصحيفة بتتملى حسنات. لو فهمته تبقى من اهل الله وخاصته. لو حفزته تبقى من سكان الفردوس الاعلى. القرآن. القرآن يا جماعة. انا عايز قرآن في رمضان يبقى صاحبك تصاحبيه ليل نهار في المواصلات. في الكلية في الشغل في كل مكان في البيت في
في اي وقت. انا عايز القرآن في رمضان يبقى صديقك. اللي هيصدق لك في النصح. انا عايز رمضان في عايز رمضان يبقى حبيبك. رمضان حبيبي. رمضان انا عايز اكتبي كده
رمضان حبيبي. رمضان ده اللي هيقربني من حبيبي. رمضان ده اللي جايب لي الطاعات اللي انا باحبها. رمضان ده اللي هيملى قلبي حب لله. وخلي ربنا ان رمضان حبيبي. رمضان حبيبي. اللي انت هتأنسي بالطاعة فيه ليل نهار. انا عايز القرآن يبقى حبيبك. اللي انت هتأنسي بالتلاوة فيه ليل نهار. انا عايز القرآن يبقى
لازم اوصل للقرآن في رمضان. لازم. لازم افهم القرآن في رمضان. لازم ابكي من القرآن في رمضان لازم قلبي يتزلزل. جدران الغفلة اللي حواليه في علاقته بالقرآن في رمضان. انا عايز القرآن يا جماعة في رمضان يبقى هو حياتنا كلها. يبقى كل حاجة في حياتنا
ايه رأيكم يا اخوانا؟ ايه رأيكم يا عبدالله بن حذافة السهمي لما قال لملك الروم لما قال له تنصر واعتق نصف ملكي. قال له والله لو اعطيتني ملكك وملك ابائك
على ان اترك ديني طرفة عين ما تركته. انا عايزك تقول في رمضان. والله لو اعطيتني يا دنيا ملكك وملك ابائك على ان اترك القرآن طرفة عين ما تركت. يا اخوانا الالوف اللي بتدخل رمضان التراويح في رمضان اول رمضان. وبعد كده ما بنشوفهاش. ما بتشوفهاش. اللي يقعد يقرا القرآن طول النهار
الفطار يفطر على سيجارة ولا ينزل خبرة رمضانية ولا يقعد يتفرج على فوازير رمضان ولا مسلسلات رمضان ده لو كان اية واحدة دخلت في قلبه ما كانش عمل كده. اية واحدة
رمضان فرصة ان قلبك يتعرض عليه القرآن كله. كزا مرة. رمضان فرصة انك انت القرآن يرجعك لربنا. القرآن يشد قلبك لربنا. القرآن يغسل قلبك القرآن قلبك هيتحط شهر في العناية المركزة. يتطهر ويتغسل ويتنضف ويوجع لك قلب جديد تماما تماما يا جماعة
رمضان زلزال. زلزال لكسل الامة في الدعوة الى الله سبحانه وتعالى. بقى الممسلين نشطاء للباطل اكتر من اهل الحق. بقى الفنانين بينشطوا للبطل اكتر من اهل الحق! معقول! معقول لغاية دلوقتي ما بكتيش ولا مرة! من احوال البنات وهم ماشيين في الشارع! معقول لغاية دلوقتي ما فيش ولا مرة بكيت
شفت الطعنات اللي بيطعن بها امة محمد صلى الله عليه وسلم. وقاعدين مستنيين يا ترى اوباما اللي هينجح في انتخابات امريكا ولا الراجل التاني بتاع الجمهوريين ولا ينجح ترى الديمقراطيين يا ترى مين اللي هينجح ؟ ده ده بيقول هنشيل القوات من العراق. وده بيقول هنحارب العراق ونزود القوات. ايه يا اخواننا! احنا مستنيين اوباما ولا ولا زفت الطين ولا
عشان امتنا تنتصر. احنا ننتصر بالكفار! احنا ننتصر بعقودتنا. بدينا بان احنا نقوم رمضان نقلة في حياة الامة. رمضان يقظة في حياة الامة لازم نفوق يا جماعة لازم نفوق ما نقعدش نستنى الانتخابات الرئاسية في امريكا. ونقعد نتابع الاسباب المسجلة بتاعة دورات بالكين بتاعة الاولومبير. لا يا جماعة عايزين نفوق بقى. رمضان نقلة
انا قلت لكم لو زلزال عشرة ريختر ضرب امريكا. اهو رمضان اشد من امريكا على زلزال عشرة ريختر. رمضان اشد على اليهود من رام الزلزال عشان الريختر. رمضان لو مش هنصح لو فوقنا فيه صح اشد من الف زلزال يضربهم. لانه هيفوق الرجالة. هيفوق الاسود مرة تانية. هيرجع الامة مرة تانية. رمضان زمان كان
موسم طاعة بس. الوقت بقى موسم طاعة وموسم معصية. الخيبة الرمضانية الفلانية. الليلة بخمسميت جنيه يدخل يدمر حسناته كلها. ويدفع كمان خمسميت جنيه والف جنيه. رمضان بقى موسم طعم ومعصية. عشان كده لا زمان كنا بناخده عبادة بس. لانه موسم طاعة. الوقتي بقى موسم طاعة ومعصية
لازم نشتغل في الدعوة. لازم يا جماعة لازم نجتهد في الدعوة ليل نهار. لازم ادارات المساجد في كل القرى وكل المدن تعمل تهجد غير التراويح. يعني هم يعملوا خير رمضانية للفجر واحنا ننام في بيوتنا ونقول لازم نعمل للشباب دي بديلة. لازم كل شاب يسلم نفسه لجمعية خيرية بدون اختلاط. بين الذكور والاناث يسلم
يا جماعة خليه يشتغل معه. لازم كل شاب يعمل مشروع لنشر الدين والشرايط والكتيبات. في عيادات الاطباء وفي المحلات وفي المواصلات. ولاصحابه لازم يا جماعة لازم نقوم لازم نتحرك لازم نشتغل لازم نستفيد من زلزال رمضان يبقى زلزال. يزلزل الامة كلها فعلا
عايزين نستيقظ يا جماعة. نستيقظ الوضع ده ما ينفعش. الوضع اللي الامة وصلت له هنتسأل عليه قدام ربنا سبحانه وتعالى والله العظيم. هنتسأل على المغني اللي بياخد مية الف جنيه في الحفلة
المغنية اللي بتاخد ستين الف دولار في الحفرة. هنتسأل على اربعين مليار جنيه حجم تجارة المخدرات في بلدنا. دلوقتي في بلدنا اربعين مليار جنيه مخدرات. جاهزين للطرف في اي لحزة هنتسأل يا جماعة هنتسأل عن المليارات اللي بتنفق في فساتين السواريه كل سنة في استيرادها. هنتسأل عن مليارات السجاير اللي بتدخن في الخليج
مصر وبلاد المسلمين هنتسأل الكلام ده فلوسكم راحت فين؟ هنتسأل يا جماعة يعني ممكن انسان يعيش من غير كبد مش ممكن ما ينفعش الملتزم يعيش من غير دعوة ابدا دي كبدك هتموت لو سبت الدعوة. هتسقط من نزر الله لو سبت الدعوة. ربنا يقول لك يوم القيامة. استنصرتك فلم تنصرني. انا يا رب. انا يا رب
كنت انصرك ازاي ما شفتش ما شفتوش يا جماعة الناس دلوقتي في الشوارع الناس مش عايزة تسمع دين. لازم ننزل للناس ونوجه الناس. اوعى تفتكر انك ما تقدرش تعمل حاجة
اوعى تفتكر ان ما لكيش دور في التغيير وهم كلنا لنا دور. كلنا نقدر نقلب الدنيا والله العظيم بالهداية بالحكمة. والموعظة الحسنة. والرحمة والحلم والرأفة نشتغل زي ما النبي عليه الصلاة والسلام اشتغل. اوعوا حد يفتكر انه ما يقدرش يعمل. انت تقدر تعمل كتير. بكلامك. ما بعرفش اتكلم. بتوزيعك. ما بعرفش اوزع. بمالك
اي حاجة تقدر تعمل. بلغتك اللي معك بالكمبيوتر بلغة الكمبيوتر اللي عندك. بموقع النت اللي ربنا مديه لك تقلب كل الكلام الفارغ اللي فيه وتعمله موقع اسلامي. بالمدرسة الناس اللي ربنا مكن لك فيها بالجامعة اللي انت استاز فيها. بالطلبة اللي بييجوا ياخدوا عندك درس خصوصي يا مدرس. كلنا نقدر نعمل حاجات كتير اوي يا جماعة لربنا. نقدر والله
بس لو فقنا. يا جماعة ده لقمتين وبوقين ماية سبناهم لربنا اتناشر ساعة ادانا باب في الجنة اسمه الريان. امال لو سبت عمرك امال لو سبتي حياتك ليه ؟ امال لو ضحينا بكل حاجة عشان ربنا سبحانه وتعالى. رمضان عناية مركزة. مطلوب على وجه السرعة للامة
رمضان زلزال. مطلوب انه يزلزل شياطين الانس والجن اللي في الامة. زلزال يزلزل السيئات اللي في صحيفتك تتمحي وتتنسف. زلزال يزلزل الكسل عندنا في قيام الليل زي ابو مسلم الخولاني لما كان بيقول لرجليه قومي فوالله لازحفن بك زحفا. لو ما عدتيش قادرة تكملي انا هكملها زحف لربنا. قل لرجليك كده
قل لرجليك كده. يا جماعة ليه لرمضان غير اي ليل؟ ليه لرمضان بيتحدد فيه مستقبلك كله؟ لله في كل ليلة عتقاء. عتقاء يعني رمضان عارفين يا الدفع يا الحبس. يا العتق يا الحبس في جهنم. يا النجاة يا الحبس في جهنم. لازم ننتبه لله في كل ليلة عتقاء
عتقاء يعني واحد رقبته اتسلسلت واتساء لجهنم جه واحد فك الرقبة والسلسلة ورماها وقال له انت على الجنة ما انتاش على النار يعني واحد كان رايح جهنم. يعني ناس اتكتب
النار بسبب زنوبها وربنا اعتقها. عايزين نفوق عايزين نستيقظ. رمضان رمضان امتحان. رمضان امتحان خطير جدا. رمضان ده اخطر امتحان في حياتنا كلها. انا عايز كل تشبيه قلته بعد الحلقة آآ اللي عايز يحمل الحلقة من على النت
او يقعد يستفيد يسترجع الحلقة او يسمع الاعادة ويكتب الافكار اللي انا قلتها. ويشوف الكلام ده هينفز منه في رمضان ايه. العناية المركزة هياخد ادوية قد ايه من الادوية الايمانية
في رمضان. الزلزال يا ترى هتخرجي من رمضان كم رختر؟ يا ترى تخرج من رمضان مسلم كام ريختر؟ ايوة احنا عايزين مسلم زلزال. عايزين مسلم يكسر الدنيا خالد ابن الوليد راح زلزل المرتدين في اليمامة. بعد كده طلع على الفرس زلزلهم وكسرهم. بعد كده طلع على الروم زلزلهم في القادسية. ما كانش بيبطل
مصعب ابن عمير زلزال زلزال عشان ريختر. الرسول بعته المدينة المنورة عليه الصلاة والسلام زلزال عشرة ريختر ضرب الشرك في قلوب اهل المدينة ما نمش غير واهل المدينة على الاسلام. عمر ابن الخطاب يوم ما اسلم زلزال عشرة ريختر ضرب مكة. ازاي؟ زلزال بعد ما كان كل صحابي خايف انه يكح
الكعبة خد الصحابة في اسر في كلامه بعض بعض المقال. خد الصحابة وخرجوا صفين وهتفوا بعقيدة الاسلام في الكعبة. زلزال عشرة ريختر ضارب الكعبة. ضرب مكة ما حدش يقدر يكلمه. جعفر ابن ابي طالب لما هاجر للحبشة وعمرو بن العاص راح قال للنجاشي رجعهم لنا. تكلم عشر دقايق زلزال عشرة ريختر ضرب
قلب النجاشي. اسلم لما سمع كلام جعفر. الرسول خرج بتمانين صحابي من مكة للمدينة مهاجرين. تمانين زلزال. زلزلوا العالم كله انزلوا قروش العالم كلها. عايزينك تبقي زلزال. عايزك تبقى زلزال. عايزين يا جماعة اهل الباطل لما يسمعوا عننا يترعبوا. ليه؟ زلازل هتزلزلوا
عايزين لما تيجي تكلم الناس عن ربنا زلزال يزلزل قلوبهم من الخشوع. عايزين يا جماعة لما تيجي تسمع القرآن زلزال يزلزل قلبك. من شدة التأسر بالقرآن. عايزين نبقى مسلمين عشرة ريختر. زي الصحابة زي الجيل الاولاني. اللي زلزل الدنيا كلها. وزلزلوا ها؟ الجبال وقعت
ليه ؟ سابتين الزلازل ما تأسرش فيهم. هم اللي زلازل. هم اللي راحوا زلزلوا عروش الارض كلها عايزين نفوق. رمضان ده موسم الشحن. رمضان ده اخطر موسم في حياتنا. موسم الشحن كله. ازاي؟ المحمول انا بحطه في الشاحن بالليل. لو اتشحن نص نص هيصفر من الضهر
العصر. انما لو شاحن شحنة حلوة هيقعد له كزا يوم. او كزلك رمضان. رمضان شحنة السنة كلها. لو اتشحنت صحفي رمضان فيه ناس يا جماعة قلبها بيصلي في شوال وفي ناس قلبها بيصفر في نص السنة. وناس لغاية شعبان اللي بعد رمضان ولسه التمان شرط بتوع الشحن كاملين. وناس بتدخل رمضان اللي بعده بشحنة رمضان
اللي قبله. ليه ؟ اتشحن شحن صح. اوعى قلبك يفصل منك وسط السنة. لانك ما اتشحنتش في رمضان صح. خدي بالك رمضان شحنة السنة كلها. اوعي تضيعيه رمضان شهر يا جماعة. شهر هيتغير شهر. شهر ممكن عداد السيئات كله يرجع الزيرو تاني. يرجع صفر. ليه؟ ترجعي تجاوب والدك وامك. رمضان يا ترى بعد
رمضان هنخرج بايه؟ يا ترى في رمضان هنخرج بايه؟ يا ترى في رمضان؟ رمضان فرصة ان احنا ناخد قرار. قرار حقيقي. ليه؟ طول السنة شغل وزحمة وتعليم ما فيش فرصة
رمضان اعتكاف عشر تيام. خله في المسجد تراويح تهجد صيام قرآن. فرصة ان احنا ناخد القرار بقى ونفصل لدينا. ولان لو ما خدناهوش في رمضان بيشرفنا لو ما فصلناش في دينا مش هنعرف ناخد القرار بعد كده. رمضان امتحان. يعني ايه امتحان؟ يعني ايه امتحان يعني؟ الامتحان يا جماعة اي امتحان الانسان بيدخله ركزوا معي
يا شباب ركزوا معي يا كل امة محمد. ركزوا معي دلوقتي في الكلام اللي انا باقوله ده. انا والله العظيم انا والله ما قصدي اشد. والله ما قصدي ازعق. والله ما قصدي
بسرعة. والله يا جماعة رمضان طوفان مشاعر. الواحد يعمل ايه؟ الواحد بيقرا القرآن. بيحس ان هو بيتزلزل من جواه. الواحد بيسمع كلام النبي بحيس يا رب يا رب ما تحرمنيش من النور ده بعد ما قريته لي. ما تحرمنيش يا رب من النور ده بعد ما عرفتني طريقه. الواحد بيحس ان اللي بيتربى في مدرسة القرآن والسنة ده
ما بيعرفش يسكت ما بيعرفش يهدى. ما بيعرفش يتكلم حتى ما يقدرش. من كتر المشاعر اللي بيزرعها في قلبك القرآن والسنة. اه يا امة محمد لو نتربى. بعد رمضان النقلة بتاعتنا اللي هنتنقلها ان شاء الله طلب العلم يا شباب. طلب العلم. امتحان يعني ايه
امتحان الامتحان ده الواحد بيدخل عشان يقبل او يرفض. عشان يتعرف هو ينفع ولا ما ينفعش. في رمضان هيتعرف انت تنفعي ولا ما تنفعيش. الامتحان فيه لحظة الورقة بتتسحب في بعد تلاتين يوم الورقة تتسحب خدي بالك لازم بسرعة تجاوبي. في الامتحان بيبقى الوقت اللي بيتاخد على قد الاجابة. ما ينفعش انك تضيعي
وقت على قد الاجابات اللي مطلوبة. في الامتحان يا جماعة. الامتحان عايز تركيز. ما ينفعش تشتت نفسك في رمضان بين الدين والدنيا. ما ينفعش. زي الصح زي الاحد السلف اللي سمع سيدنا ابو ايوب الانصاري وهو بيقول ان ابواب الجنة تحت ظلال السيوف. فقال له اانت سمعته من رسول الله؟ قال نعم. كسر غمد سيفه ليه
الجراب اللي السيف بيتحط فيه مش راجع. خلاص انا مركز. انا مركز في طريقي زي اللي رمى التمرات قبل غزوة بدر. انا مركز خلاص. انا مش هركز غير في حاجة واحدة. الامتحان
ما ينفعش انك انت تشتت نفسك. الطالب لو خرج بعد الامتحان بسانية واحدة وبص في الورقة لقى سؤال ما عرفوش خلاص راح عليه. يبقى الامتحان ده لازم هو فرصتك الوحيدة
انك تجاوب فيه صح. الامتحان ده يا جماعة الطالب في السانوية العامة النص درجة بتفرق في كليته. وممكن بعد كده في جوازه. وممكن بعد كده في شغله. الامتحان ده ممكن الدرجة
فيه درجتك في الجنة. فيه درجة قلبك في درجة اتصال قلبك بالله. في مقامك عند الله. امتحان خطير. الامتحان ده اسئلة. سؤال التراويح في ايه؟ سؤال التهجد هتعمل فيه ايه؟ سؤال الصيام. سؤال الصدقة. سؤال الدعوة كلها اسئلة ما ينفعش نجاوب سؤال ونسيب سؤال. ما ينفعش. عشان نجيب
لازم نجاوب الاسئلة كلها. الامتحان ده نتيجته يا اما ربح البيع ابا يحيى. مبروك مبروك الف الف مبروك. يا اما رغم انف امرئ ادرك رمضان ولم يغفر له. الوقت عدى يا جماعة. الوقت عدى الى حد ما. يعني احنا نستنى مسلا حوالي عشر دقايق في وقت البرنامج. فاحنا عايزين ننتقل
الكلام المهم. عايزين ننتقل للكلام الخطير دلوقتي يا جماعة. عايزين ننتقل للكلام العملي. صم صيام مودع. خلاص اعتبر ده اخر شهر في حياتك. اعتبر ده خلاص. ساعات تدخل اوضة العمليات. اخطر عملية في قلبك هتتعمل. عايزين ننتبه يا جماعة. عايزين ننتبه ان التلاتين يوم دول هيتوقف عليهم مصيرك وحياتك كلها. عايزين ناخد بالنا ان رمضان ده
امتحان هنخرج منه بشهادة شكلها ايه؟ كل ساعة في رمضان تروح خسارة فادحة. لا يعوضها شيء. ليه يا شباب؟ ليه ربنا قال شهر رمضان الذي انزل فيه القرآن رمضان اللي ربنا نزل فيه القرآن. لان القرآن ده المهمة. ده الرسالة. فربنا جعل البداية في رمضان. بداية الامة في رمضان. بداية تغييرك في رمضان. بداية تغييرنا
نهي رمضان. رمضان البداية الحقيقية للتغيير والانطلاق الى الله. طب ليه رمضان ربنا خلى رمضان صيام؟ عشان البداية تبقى بداية قوية. كلها ترفع عن وتفرغ لدين الله. سبحانه وتعالى. وبعد اية الصيام في سورة البقرة ربنا يقول وازا سألك عبادي عني. بدأ المسلمين ترتفع ايمانيتهم في معرفة
ويسألوا عنه فاني قريب اكتر حاجة تقربك من ربنا هي رمضان. اجيب دعوة الداعي اكتر حاجة هتخليك مقبول عند الله. هي رمضان عايزين ننتبه يا اخوانا لخطورة الوضع اللي احنا فيه
الوقت رمضان عشان نفوز فيه. مطلوب ايه؟ مطلوب خمس حاجات. ايه هم اول حاجة قبل الخمس حاجات لازم كل يوم يبقى ما فيش حاجة اسمها الشهر تلاتين يوم قطعية. لا. كل يوم في حد زاته خطر. وانت في السحور تجدد العزم على العبادة القوية جدا
في اليوم اللي بعده. لازم يا جماعة ندخل بقوة ما ينفعش نقع في النص ما ينفعش. هتبقى مصيبة هنبقى خسورنا كل حاجة. لازم ننتبه يا جماعة الى ان اليوم هنقسمه اوراق
احنا دلوقتي هنقول خريطة للشغل في رمضان. هنقول برنامج عمل لرمضان. هنقول خطة رمضان. هنقول روشتة العناية المركزة اللي هتتصرف لك لازم تاخديها بكل دقة وكل انضباط في رمضان. احنا دلوقتي هنتكلم عن شهر في غاية الخطورة يا جماعة. يبقى لازم تركزوا معي. لازم تستعدوا صح. ده رقم واحد. استعد
ازاي انك تدخل ناقل على التالت ما تدخلش على الاول ولا التاني. انك تدخلي على نضيف. البسي نقاب النهاردة. ايه طب حلال ضيف. ربي لحيتك النهاردة. انت بتقول كلام غريب
ما بقولش غريب انا بقول لك ادخل على نضيف واسمع الكلام صدقني والله العظيم. ادخل على نضيف. ولازم تستقبله صح. استقبال الحبيب للحبيب. يعني ايه؟ يعني اضرب ضربة البداية ايه ضربة البداية؟ ادخل بكل قوة. بكرة المغرب احتمال باول رمضان او بعده المغرب. تبدأ بكل قوة عشان قوة الانطلاق تخليك تنطلق وتشغله طول الطريق
بعد كده اتخطط صح. الخطة اللي هنحطها ديت حطها بين عينيك. عشان يبقى كل دقيقة لها برنامجها. بعد كده تجاهد صح انك لو جيت تفطر جاهد ان الخطة تتنفز. ما فيش
حاجة اسمها انك تقع بازن الله. بعد كده تعرف ان كل حاجة من فوق مش بمجهودك. ايه الخطة بتاعتنا؟ ايه هي روشتة العناية المركزة اللي هتصرف لنا يا جماعة؟ نبدأ من صلاة ايه
نبدأ من صلاة الضهر. صلاة الضهر. اول حاجة نبدأها بصلاة الضهر مسلا. طبعا احنا نقول لهم زروف خاصة بعد كده. نبدأ ان شاء الله. نبدأ من صلاة الضهر. اول حاجة اول ما تسمع الادان تلبي. يعني ايه؟ تكبير
الاحرام لأ تكبيرة الادان. انا مش عايز اقول تكبيرة الاحرام الوقتي. انا عايز اقول تكبيرة الادان. اول ما الاذان يقول الله اكبر كل حاجة تنتهي. ليه؟ لو ما كبرناش ربنا
في رمضان هنكبره امتى ؟ خمس دقايق يا رب واجي لك. انسوا المعاملة دي مع ربنا. لأ اول ما يتقال يقول الله اكبر نلحق الادان والوضوء تجديد الوضوء والسنة او الصف الاول وتكبيرة الاحرام يبقى تكبيرة الاذان. دي اول حاجة. بعد كده هنصلي. طب من الضهر للعصر نعمل ايه؟ هنبدأ بفقرة مفتوحة. الضهر
العصر ده هننوع فيه. يعني طول اليوم هو القرآن والصلاة. انما من الضهر للعصر دي الفقرة المفتوحة بتاعتنا. هنعمل ايه؟ صلة رحم؟ اه اتصل برحمك. آآ زيارات اخوة واصدقاء جميل. صنائع المعروف ابدأ اشتغل بقى. عندنا مجموعات يعني الواحد بيشوف مجموعات شباب. بيجمعوا بعضهم ويجيبوا عيش ويجيبوا سندوتشات ويجيبوا جبن ويجيبوا لحوم. ويقعدوا
اعملوا سندوتشات ويقوموا طالعين على الطرق السريعة موزعين على المواقف. بيروحوا بيتهم بعد ربع ساعة من الفطار. بس فطروا كم واحد؟ عايزين بقى نشتغل كده يا رجالة بقى. عايزين الشباب يلموا
صوم بقى ويبدأوا يشتغلوا الشباب والكبار والكبار لأ ليه ؟ كل واحد عايز يدخل الجنة يشتغل والاطفال. كل واحد عايز يدخل الجنة يشتغل. ده الفقرة المفتوحة من الضهر للعصر فقرة الدعوة الشغل في الدعوة يا جماعة اللي عايز يشتغل في الدعوة. لازم كل واحد يوزع في رمضان ده هو على الاقل مية شريط
والله العزيم يا جماعة قليل. ولو معك مال ربنا هيسألك. وكتيبات كتيبات دكتور محمد العريفي. رح اشتريها من مكتبات اسلامية وحطها في عيادات الاطباء. ايه المانع؟ حاجة قمة الروعة والجمال. شرايط التوبة اللي اسرت فيك او فيك. رح هاتها ووزعها على الناس وعلى المواصلات. لازم يا جماعة. مشاريع صنائع المعروف. مشاريع الدعوة الى الله. والنزول
الدعوة ودعوة اصحابك والتربيط مع اصحابك عشان التراويح والتهجد. ولو عامل عزومة في الفطار بقى ساعة الفطار. يبقى ازا دي الفترة المفتوحة اللي احنا نشتغل فيها بازن الله سبحانه وتعالى
بانفتاحنا. خلاص يا جماعة خلاص يا رجالة دي اول حاجة بعد كده صلاة العصر تكبيرة الايه؟ الاحرام لأ. تكبيرة الادان تكبيرة الاداب. طب من العصر للمغرب هنعمل ايه؟ هنعمل اخطر ورد في اليوم كله. ايه هو؟ التحضير للتراويح. الجزء اللي هيتقري في التراويح بالليل ده حضر له من
نحضر له ازاي بدل ما تنام ما سرحان حرام. حرام كل كل شهر. تلات ساعات تلاتين يوم نقف. رجلينا وارمة. واحنا مش فاكرين مش فاهمين حاجة. لأ نحضر الجزء نقراه. نقراه او نسمع تفسيره او نقرا تفسيره. او نقراه بخشوع شديد هتدعي لي والله العظيم. لما تقف في صلاة التراويح تلاقي كل حاجة متغيرة في قلبك
طيب وقبل الفطار الدعاء اتصلوا على رقم اتنين اتنين الرقم الخيري. ايه الرقم الخيري ده؟ واحد صاحبنا قالها لواحد فقعد يتصل اتنين اتنين ما حدش ما حدش بيرد علي. قال له يا ابني ركعتين الساعة اتنين بدمعتين لربنا سبحانه وتعالى. الدعاء في المسجد
واحد يبقى برة المسجد. الفطار نعمل فيه ايه؟ كل يوم افطر مع والدتك. افطر مع رحمك. افطر مع قرايبك. افطر مع اخوانك. اعزم على الفطار. اعزم جيرانك على الفطار النهاردة. ورحمك
بكرة واصحابك بعده وقرايبك بعده يا جماعة لازم الفطار ده يبقى ورد عبادة رهيب رهيب. لازم نفطر الناس كلها. نورط نفسنا في تفطير الناس بقى. طيب وبعد كده ها من المغرب للعشاء ننزل جري على المسجد عشان الجزء يتقلي تاني بازن الله سبحانه وتعالى. عشان نقرا الجزء للمرة التانية بازن الله سبحانه وتعالى. خلاص
يبقى كده جزء مرتين. نقف في التراويح ابشر بقى بخير التراويح مرت عليك. منذ ولدتك امك. خلاص؟ صلينا التراويح. بعد التراويح هنعمل ايه؟ لا كلام ولا سلام نروح بيوتنا. لو فيه مشوار دعوي سريع ولا اي حاجة وخلاص نروح بيوتنا عشان ناكل وننام. نصحى للتهجد. التهجد التراويح عملنا فيها
على مدى الشهر ختمة ختمة سماع. ختمة سماع ليه؟ لان احنا لما هنسمع القرآن طول الشهر كأننا ختمناه مرة. بس ختمة سماع. طيب التهجد لازم نتعود على التهجد الفردي بقى. قيام الليل الفردي لازم. وادارات المساجد اعملوا تهجد. انقزوا الشباب اعملوا لهم بيئة. ايه المشكلة؟ اما تجيب مقرئ ولا اتنين مقرئ متبرعين ولا
يا سيدي ونعمل بها للشباب بدل الخيب الرمضانية والسهر قدام التليفزيونات. يبقى هنعمل التهجد وتقومي في بيتك. التهجد على قد ما تقدري. طيب جميل. بعد كده السحور بعد كده صلاة الفجر جلسة الضحى اخطر ساعة في اليوم. الساعة اللي لو بدأتها صح اليوم كله صح. البداية بتاعة القاطرة بتاعة اليوم كله. يبقى ازا جلسة
الضحى يا شباب تلاتين حجة. تلاتين عمرة تلاتين غزوة مجاهد عابد حج معتمر قطعت الدنيا كلها عبادة وجهاد. يبقى الساعة دي خطيرة يبقى ساعة جلسة ضهر جدية. ما يقعدش بقى الناس في المسجد ده يكلم ده وده لا. وشك للمصحف
باصص للقبلة ساعة في قمة الجدية. وتقوم بعدها تصلي اربع ركعات لله. ربنا يكفيك طول اليوم كما صح عن رسول الله صلى الله عليه وسلم فيما روى عن رب العزة في الحديس القدسي. عبدي لا تعجز
ان تصلي ليه اربع ركعات اول النهار اكفك اخر رزق وكل حاجة. طيب من الضحى للضهر يا سيدي نام رح شغلك ما ننساش ننوه على ان في رمضان المشغولين انا بروح شغلي خلاص عندك من العصر للضحى وانت عندك بقى من ايه من الضحى للعصر اعمل اللي انت عايزه روح شغلك ونام. رمضان الستات انا عندي تلات عيال لسه اطفال اعمل ايه
ازا كنت مش هتقدري تصلي التراويح تحت. عندك الف عبادة تعمليها ما تضيعيش رمضان. رمضان المعتمرين. انا رايح عمرة. اعمل ايه باللي انت بتقوله؟ كل اللي قلناه. بس تزود عليه الطواف حوالين
بعد كل صلاة. انت رايح تطوف وتدعي. اوعى تنسى العبادة الخطيرة دي. طيب رمضان المحترفين اللي عايز يبقى داعية بكرة الصبح طول النهار كل وظيفتك انك تقرا في تفسير الجزء بتاع النهاردة وبالليل من اول المغرب لغاية الفجر كل وظيفتك انك تقوم به الليل. وتتهجد به وتسمعه في التراويح وتقراه
المغرب والعشاء مرة تانية. بحيس انك هتخرج في الاخر وجبة قرآنية خطيرة. خلاص يا رجالة يعني انا يعني حاولت ان انا الم على قد ما اقدر اه اه يعني في جمعيات خيرية تبع مشروع شنطة رمضان عايز بسرعة بازن الله سبحانه وتعالى ان انا انبهكم عليها في خلال دقيقة بازن الله. كل واحد يطلع محموله بسرعة زي ما قلت لكم يا شباب
الناس اللي مش لاقية زيت تقلي لولادها بطاطس محمرة. الناس المستشفى الجزام واحدة راحت تزورهم بكوا بكوا بالدموع. قالوا لها اول مرة مسلم يدخل يزورنا. ما بيزورناش غير التانيين. التانيين اللي رايحين عشان يخرجوهم من دينهم. اول مرة مسلم يجرؤ انه يدخل وما يخافش من العدوى مننا
اول مرة عايزين يا جماعة يبقى عندنا جهد في صنائع المعروف. عايزين ننقز الفقرا. الناس اللي بتنتحر بسبب الفقر في رقبة مين؟ انا عايزكم تاخدوا ارقام. انا قلت المرة اللي فيها الجمعيتين. هاكررهم
تاني منهم جمعية ربنا يبارك فيهم بيقولوا ان بفضل الله لغاية دلوقتي خلصوا ست الاف شنطة من شنطة رمضان ولسه اربعتلاف شنطة. انا عايز رجال الاعمال اصحاب المصانع اللي عندهم
سمنة وزيت وسكر وحاجات كميات. يا جماعة انا عايز يا اخوانا التجار الجملة التجار كلهم لازم يشاركوا. اللي معه دهب. يا ستي ده انت اغوشة في ايدك. تأكل خمسين اسرة طول رمضان. يبقى في ميزانك عند ربنا خمسين رمضان. فوقوا يا جماعة. انتبهوا يا جماعة. قبل ما السفينة اللي احنا فيها دي تغرق
قبل ما نقابل ربنا ربنا سبحانه وتعالى مش هنستحمل عتاب الملك على اللي الاغنياء انهم يتخلوا عن الفقرا. الجمعية الاولانية جمعية منابر النور اللي هو بفضل لغاية دلوقتي يخلصوا ست الاف شنطة رمضان ولسه اربع تلاف شنطة ان شاء الله. ولهم انشطة خطيرة جدا في كل المجالات. ربنا يبارك في الحاجة منى نمرتها صفر عشرة اكتبي يلا معي بسرعة
اكتب معي احنا مش هنزهق من سريع المعروف. دي مش حلقة وخلصت. صفر عشرة ستين تمانية وتمانين صفر اربعين صفر عشرة ستين تمانية وتمانين صفر اربعين. دي جمعية منابر النور. الجمعية التانية جمعية اتباع الصادقين الاوائل. ربنا يبارك في الحاجة هدى
اتباع الصادقين الاوائل ودي مختصة بالمرضى وعلاج المرضى والشلل والبتر والجلطات ربنا يعافينا يا رب صفر ستاشر خمسة وخمسين متين وسبعين اربعة وسبعين صفر ستاشر دول مجاهدين لازم نسندهم يا جماعة. مجاهدين للاغاثة الاجتماعية. صفر ستاشر
خمسة وخمسين متين وسبعين اربعة وسبعين. دي جمعية اتباع الصادقين الاوائل الجمعية التالتة. جمعية العدل والاحسان برضو اعلنا عنها المرة اللي فاتت. ولا زلنا عايزين تبرعات رهيبة. عايزين معونات رهيبة عشان شنطة رمضان والتبرعات العينية ممكن اهم كمان من التبرعات المادية
صفر عشرة جمعية العدل والاحسان دي رقمها مميز جدا. صفر عشرة رقم مميز جدا لجمعية مميزة جدا. مش بنعلن هنا عن حالة صفر عشرة ستة خمس تمنيات اربعة صفر عشرة ستة
خمس تمنيات اربعة رمضان سعيد يا رجالة ان شاء الله بازن الله. نلتقي مع بعض كل يوم ان شاء الله بعد الفطار بازن الله. بعد الفطار بربع ساعة ان شاء الله. تفطروا علي يعني ان شاء الله
الله سبحانه وتعالى يعني يعني على فين يا شباب؟ وعلى فين يا امة محمد كلها؟ يعني بنكلم شباب دبي وشباب البحرين وشباب قطر والدوحة والرياض والمغرب العربي والعجمي ومارينا. شباب الجامعة الالمانية. بنات الجامعة الامريكية في ابو ظبي وفي القاهرة. بنات الجامعة الالمانية والكندية. احنا بنكلم امة محمد كلها. شباب امة
محمد كلهم حملة انقاز رهيبة. لازم كلكم تبقوا فريق لانقاز شباب امة محمد. وانقاز الجيل بتاع امة محمد اللي طالع ده معنا ان شاء الله. الله اللهم بلغنا رمضان. اللهم بلغنا رمضان. اللهم اعنا فيه على ذكرك وشكرك وحسن عبادتك. اللهم استعملنا فيه في طاعتك ليلا ونهارا
اللهم استعملنا فيه في عبادتك في كل لحظة من اعمارنا فيه يا رب. اجعلنا من الفائزين في ليلة القدر فيه يا رب. اجعله فتحا على قلوبنا وفتحا على امة حبيبك ونصرا لامة حبيبك في الارض. اجعله فتحا في الدعوة اليك وهداية الامة يا رب. انزل فيه
على قلوب الشباب والامهات والرجال والنساء والاطفال يا رب. انقذ واغث امة محمد يا رب اغث امة محمد فيه يا رب انجد امة محمد فيه يا رب. اللهم انا نتوسل اليك ان تجعله فتحا. اللهم ان اهل الباطل يغلقون الابواب. فافتحها يا رب
اللهم انك انت الفتاح وبيدك القلوب. فافتح مغاليق القلوب. وافتح لهذه الامة اعظم الفتح واعظم النصر. في رمضان يا رب يا رب واستعملنا فيه ولا تستبدلنا يا رب يا رب برحمتك يا ارحم الراحمين. سبحانك اللهم وبحمدك
اشهد ان لا اله الا انت. استغفرك واتوب اليك. وجزاكم الله خيرا